Para outras páxinas con títulos homónimos véxase: Suabia (homónimos).

**Suabia** (en alemán *Schwaben*, en bávaro *Schwobm*) é unha das sete rexións administrativas (*Regierungsbezirk*) en que está dividido o estado federado alemán de Baviera.

Está situada no suroeste de Baviera. Limita con Baden-Württemberg, a Franconia Media e a Alta Baviera. Ademais ten unha fronteira exterior con Austria, que se encontra aberta grazas ao Acordo de Schengen. 

A súa capital administrativa é Augsburgo.

División administrativa
-----------------------

A rexión de Suabia está composta por catro cidades-distrito (*Kreisfreie Städte)* e dez distritos rurais *(Landkreise)*: 

### Cidades-distrito

* Augsburgo
* Kaufbeuren
* Kempten
* Memmingen

### Distritos rurais

|  |
| --- |
| * Distrito de Aichach-Friedberg (*Landkreis Aichach-Friedberg*)
* Distrito de Augsburgo (*Landkreis Augsburg*)
* Distrito de Dilinga (*Landkreis Dillingen a. d. Donau*)
* Distrito de Danubio-Ries (*Landkreis Donau-Ries*)
* Distrito de Gunzburgo (*Landkreis Günzburg*)
* Distrito de Lindau (*Landkreis Lindau am Bodensee*)
* Distrito de Novo Ulm (*Landkreis Neu-Ulm*)
* Distrito de Alta Algovia (*Landkreis Oberallgäu*)
* Distrito de Algovia Oriental (*Landkreis Ostallgäu*)
* Distrito de Baixa Algovia (*Landkreis Unterallgäu*)
 |

Poboación
---------

### Evolución histórica da poboación de Suabia

Casa do Concello de Kempten
* 1939: 934 311
* 1950: 1 293 734
* 1961: 1 340 217
* 1970: 1 467 454
* 1987: 1 546 504
* 2002: 1 776 465
* 2005: 1 788 919
* 2006: 1 786 764
* 2008: 1 787 995
* 2010: 1 785 875
* 2015: 1 846 020
* 2019: 1 899 442

Historia
--------

A rexión forma parte da rexión histórica de Suabia e en tempos pasados foi gobernada por duques da dinastía Hohenstaufen.

*Véxase tamén**:* Dinastía Hohenstaufen.
Despois da decapitación do duque de Suabia Conradino en Nápoles en 1268, seu tío, o duque bávaro Luís herdou algunhas das posesións de Conradino en Suabia. 

En 1803, coa mediatización e secularización alemá, Baviera adquiriu os territorios da Suabia Oriental, que se fusionaron co Palatinado-Neuburgo, constituíndo a "Provincia Bávara de Suabia", cuxa capital encontrábase en Ulm. 

Despois da fundación do Reino de Baviera, o estado reorganizouse totalmente e, en 1808, dividiuse en 15 rexións gobernamentais administrativas (en alemán: *Regierungsbezirke*, singular *Regierungsbezirk*), en Baviera chamadas *Kreise* (singular: *Kreis*). Estas creáronse á maneira dos departamentos franceses, bastante uniformes en tamaño e poboación, e recibiron o nome dos seus principais ríos.

En 1808 este territorio dividiuse en tres distritos (*Oberdonaukreis*, *Lechkreis*, *Illerkreis*) e, en 1817 foron reunidos de novo no distrito *Oberdonaukreis*, cuxa sede era Augsburgo. 

Nos anos seguintes, debido aos cambios territoriais (por exemplo, a perda do Tirol alemán e a adquisición do Palatinado renano), o número de *Kreise* reduciuse 15 a 8. En 1837, o rei Luís I de Baviera cambiou o nome dos *Kreise* aos nomes territoriais históricos. Isto tamén implicou algúns cambios fronteirizos ou intercambios territoriais. Así, o nome do distrito cambiou a distrito de Suabia e Neoburgo, en honor ao ducado de Suabia, xa que o actual distrito conformaba os territorios do leste do antigo ducado.

Durante o período nazi, o 1 de outubro de 1928, a rexión separouse do resto de Baviera para formar o *Gau Schwaben*, sendo reincorporada a Baviera despois da segunda guerra mundial, como distrito de Suabia.

Economía
--------

O produto interior bruto (PIB) da rexión foi de 74 800 millóns de euros en 2018, o que representaba o 2,2 % da produción económica alemá. O PIB per cápita axustado ao poder adquisitivo foi de 36 500 euros, o 121 % da media da Unión Europea no mesmo ano. O PIB por empregado foi o 101 % da media da UE.

Notas
-----

1. ↑  Berg-Schlosser, Dirk (1993). *Political Culture in Germany*. p. 102. ISBN 978-1-3492-2767-9.
2. ↑  Páxina oficial de Augsburgo *(en alemán)*.
3. ↑  "Regional GDP per capita ranged from 30% to 263% of the EU average in 2018" (PDF). *Eurostat*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Suabia Modificar a ligazón no Wikidata*** |

### Outros artigos

* Franconia
* Alta Baviera
* Alta Franconia
* Palatinado renano
* Baixa Franconia
* Baixa Baviera

### Ligazóns externas

* Goberno da Franconia Media
* Bayerische Landeszentrale für politische BildungsarbeitArquivado 18 de marzo de 2005 en Wayback Machine.

| * v
* c
* e
Rexións de Alemaña |
| --- |
| Baden-Württemberg  | 
* Friburgo
* Karlsruhe
* Stuttgart
* Tubinga

 |
| Baviera  | 
* Alta Baviera
* Alta Franconia
* Alto Palatinado
* Baixa Baviera
* Baixa Franconia
* Franconia Media
* Suabia

 |
| Hessen  | 
* Darmstadt
* Gießen
* Kassel

 |
| Renania do Norte-Westfalia  | 
* Arnsberg
* Colonia
* Detmold
* Düsseldorf
* Münster

 |
| Saxonia  | 
* Chemnitz
* Dresde
* Leipzig

 |

|  |  |
| --- | --- |
| Control de autoridades | 
* Wd: Q10557
* WorldCat
* VIAF: 150182663
* GeoNames: 2835521
* GND: 4005037-3
* ISNI: 0000 0004 0630 5171
* LCCN: n86119713
* OSM: 17657

 |